*PROJEKT PONOS DOMOVINE 2013*

OBAVIJEST

Udruga Ponos domovine u školskoj godini 2012/13 provodi istoimeni projekt u srednjim školama pod pokroviteljstvom Ministarstva znanosti, obrazovanja i sporta. Riječ je o provjeri znanja tročlanih ekipa učenika iz Domovinskog rata i odgoja, Hrvatske povijesti, znanosti, sporta, kulture, religije i ostalih pozitivnih društvenih vrijednosti koja će se istovremeno diljem Hrvatske i u inozemstvu putem interneta provjeriti u četvrtak 21. ožujka u 12:00 sati. Zainteresirane djevojke i mladići moći će rješavati eliminacijski test uz prethodno upisivanje AI identiteta dobivenog od CARNeta.

Najbolji pojedinci sa eliminacijskog natjecanja imaju pravo formirati tročlane ekipe koje će biti regionalno podijeljene u četiri skupine te odmjeriti znanje i tjelesne sposobnosti i vještine u polufinalnim natjecanjima u II. gimnaziji - Varaždin(6. travnja), srednjoj školi Hrvatski kralj Zvonimir – Krk (13. travnja), u prostorima Sportske zajednice - Našice (20. travnja) te u srednjoj školi Jure Kaštelan – Omiš (27. travnja). Najuspješnije 2 ekipe iz svakog regionalnog natjecanja te najbolja trećeplasirana ekipa participirat će u finalnom natjecanju koje će se održati od 02. do 04. svibnja na Hrvatskom vojnom učilištu Petar Zrinski u Zagrebu. Najbolje ekipe i njihove profesore očekuju vrijedne nagrade i plakete, prijem u Uredu predsjednika RH, a pobjednike i laskavi naziv Ponos domovine 2013. Ove godine pokrovitelj će nagraditi najboljeg pojedinca prigodnim ručnim satom, a u finalu ekipe će izrađivati i projektni zadatak. Više o svemu svi zainteresirani mogu saznati ako redovito prate web stranicu [www.ponosdomovine.hr](http://www.ponosdomovine.hr) !

Vezano uz ove informacije spremni smo posjetiti vašu školu i izravno upoznati učenike s projektom ukoliko za to postoji interes učenika i tehnička mogućnost za sastanak. Osim predstavnika organizacijskog odbora nastojali bi dovesti i nekog od promotora projekta, a riječ je većinom o poznatim osobama iz javnog i društvenog života.

ŽELIMO VAM PUNO USPJEHA

Poštovani,

u prilogu je obavijest Udruge ponos domovine, a dodatne informacije možete dobiti na telefone 095/283-2832 i 01/373-9178.

Lp,

Mateja Ivanović

Udruga ponos domovine